polyglot-tagger/wikipedia-language-snippets-filtered huggingface dataset:
பைசல் பள்ளிவாசல் என்பது பாகிஸ்தானின் இஸ்லாமாபாத்தில் உள்ள ஒரு பள்ளிவாசல் ஆகும். இது இஸ்லாமாபாத்தில் உள்ள மார்கல்லா மலைகளின் அடிவாரத்தில் அமைந்துள்ளது, இந்த பள்ளிவாசல்ல் கற்காரை அடுக்களின் எட்டு பக்கங்களைக் கொண்ட ஒரு சமகால வடிவமைப்பைக் கொண்டுள்ளது மேலும் ஒரு பெடோயின் கூடார வடிவினால் ஈர்க்கப்பட்டு அதுபோல் அமைக்கப்பட்டுள்ளது. இந்தப் பள்ளிவாசல் ஒரு முக்கிய சுற்றுலா இடமாகவும், இஸ்லாமிய கட்டிடக்கலையின் சமகால மற்றும் சிறப்புமிக்க அம்சமாக குறிப்பிடப்படுகிறது.
இப்பள்ளிவாசல் கட்டுமானத்திற்கான உந்துதல், 1966 ஆம் ஆண்டில் கிங் பைசல் பின் அப்துல்-அஜீஸ் பாகிஸ்தானுக்கு அதிகாரப்பூர்வமாக வருகை தந்த போது, அவர் இஸ்லாமாபாத்தில் ஒரு தேசிய பள்ளிவாசலைக் கட்டுவதற்கான பாகிஸ்தான் அரசாங்கத்தின் முன்முயற்சியை ஆதரித்தபோது தொடங்கியது.
ருஷ்டி விவகாரத்தின்போது, கிறிஸ்தவம் மற்றும் யூத மதம் மீது அடிக்கடி கடுமையான தாக்குதல்கள் நடப்பதை இப்னு வாரக் கவனித்தார், ஆனால் இஸ்லாத்தின் மீது இவ்வாறான தாக்குதல்கள் எதுவும் நடக்கவில்லை என்பதனைக் கவனித்தார். மேலு ஒரு மனிதன் சுயமாக சிந்திப்பதற்கான சாத்தியக் கூறுகள் இங்கு இல்லை எனத் தெரிவித்தார். இவரின் இந்தக் கருத்துக்கள் கண்டனங்களுக்கு ஆளானது.பலர் இவரை குற்றம் சாட்டினர். இதன் காரணமாக, வார்ராக் அமெரிக்க மதச்சார்பற்ற மனிதநேய வெளியீடான ஃப்ரீ என்கொயரி இதழுக்காக "நான் ஏன் முஸ்லீம் அல்ல" போன்ற தலைப்புகளில் இவர் எழுதத் துவங்கினார்.
இபின் வாரக் எனும் புனைப் பெயரால் இவர் இஸ்லாத்தை விமர்சிக்கும் எழுத்தாளர் ஆவார் . இவர் இஸ்லாமிய சங்கத்தின் மதச்சார்பின்மைக்கான நிறுவனத்தின் நிறுவனர் ஆவார், மேலும் குர்ஆனிய விமர்சனங்களை மையமாகக் கொண்ட விசாரணை மையத்தில் மூத்த ஆராய்ச்சி உறுப்பினராகப் பணியாற்றினார். தற்போது இவர் உலக என்கவுண்டர் நிறுவனத்தின் துணைத் தலைவராக உள்ளார்.
இஸ்லாமிய வரலாற்று வல்லுநர்களால் இவரின் இசுலாம் பற்றிய வர்ணனையானது முரண்பாடானது, அதிகப்படியான சீராய்வுவாதி மற்றும் நிபுணத்துவம் இல்லாதது என்று விமர்சிக்கப்பட்டுள்ளது, அதே சமயத்தில் மற்றவர்கள் இவரின் கருத்துக்கள் யாவும் புத்துணர்ச்சியூட்டும் வகையில் இருப்பதாகவும், ஆராய்ச்சியின் அடிப்படையில் அமைந்தவை மற்றும் துல்லியமானவை என்று பாராட்டினர்.
தனது 19 ஆம் வயதில் இவர் எடின்பர்க் பல்கலைக்கழகத்தில் தனது கல்வியைத் தொடர ஸ்காட்லாந்து சென்றார், அங்கு அவர் இஸ்லாமிய ஆய்வு அறிஞரான டபிள்யூ. மாண்ட்கோமெரி வாட் உடன் இணைந்து தத்துவம் மற்றும் அரபு மொழியைப் பயின்றார்.
பட்டம் பெற்ற பிறகு, இவர் ஐந்து ஆண்டுகள் லண்டனில் ஒரு தொடக்கப் பள்ளி ஆசிரியராக இருந்தார், மேலும் 1982 ஆம் ஆண்டில் தனது மனைவியுடன் பிரான்சுக்குச் சென்று, ஒரு இந்திய உணவகத்தினை சொந்தமாக நடத்தி வந்தார். இவர் ஒரு பயண முகவராகவும் பணியாற்றினார்.
அவர் ஒன்பது புத்தகங்கள் உட்பட, குரான் தோற்றம் , வரலாற்று முஹம்மதுவுக்கான நீண்ட தேடல் , குரான் உண்மையில் என்ன கூறுகிறது: மொழி, உரை மற்றும் வர்ணனை உள்ளிட்ட ஒன்பது நூல்களை இவர் எழுதியுள்ளர்.
அரசு கம்பிவட தொலைக்காட்சிக் கழகம் 04.10.2007 அன்று பொதுமக்களுக்கு மலிவு விலையில் உயர்தர கம்பிவட அலைவரிசைகளை வழங்கும் நோக்கத்துடன் அரசாங்கத்துடன் இணைக்கப்பட்டது. இந்த நோக்கத்தை நிறைவேற்றுவதற்காக, தஞ்சாவூர், திருநெல்வேலி, கோயம்புத்தூர் மற்றும் வேலூர் ஆகிய நான்கு இடங்களில் தலைமை அலுவலகங்கள் நிறுவப்பட்டன. மே 2011 இல் தமிழகத்தின் கம்பிவட தொலைக்காட்சி கழகத்தினை புதுப்பிக்கவும் விரிவாக்கவும் ரூ .3 கோடி தமிழக அரசினால் வழங்கப்பட்டது.மேலும் இதற்கு தமிழ்நாடு அரசு கம்பிவட தொலைக்காட்சிக் கழகம் என பெயரிடப்பட்டது.30.8.2011 அன்றைய சட்டமன்ற உரையில், தமிழ்நாடு அரசு கேபிள் டிவி நிறுவனத்தின் கட்டணத் தொகை ரூபாய் 70 என தெரிவிக்கப்பட்டது.
தமிழ்நாடு அரசு கம்பிவட தொலைக்காட்சிக் கழகம் வழங்கும் சேவை பொதுமக்கள் மற்றும் கம்பிவட செய்குநர்களின் நலனுக்காககவும் அரசாங்கம் ஏர்படுததப்பட்டுள்ள அமைப்பு ஆகும். இந்த நிறுவனம் சுமார் 1200 உள்ளூர் தொலைககட்சி நிருவனங்களுக்கு ஒலிபரப்புவதற்கான ஒதுக்கீடு உத்தரவுகளை பிறப்பித்துள்ளது, அவற்றில் சுமார் 800 தனியார் உள்ளூர் அலைவரிசைகள் தற்போது ஒளிபரப்பு செய்யப்படுகிறது.
குறைந்த சேவையில் உள்ள்ளூர் தொலைக்காட்சி அலைவரிசை வழங்குநர்கள் மூலமாக பொதுமக்களுக்கு உயர்தரமான தொலைக்காட்சி சேவைகளை வழங்குதல். மேலும் கம்பிவட தொலைக்காட்சி அலைவரிசைகளின் மூலமாக இணையதள சேவைகளை வழங்குதல். அலைமருவி இணைப்புகளை தவிர்த்து எண்மருவி இணைப்புகளை வழங்குதல். மின் சேவை மையங்களின் மூலமாக பொதுமக்களின் தேவைகளை நிவர்த்தி செய்தல் போன்றவைகளாகும்.
டிராயின் வரையின்படி அதிக மக்களை எண்ணருவி அலைவரிகளை பயன்படுத்தச் செய்தல். உள்ளூர் தொலைக்காட்சி செய்குநர்களை பதிவு செய்தல். தாலுகா அலுவலங்கள் மற்றும் மாவட்ட ஆட்சியர் அலுஅவலகங்களில் மின்னனு சேவை மயங்களை ஏற்படுத்துதலின் மூலமாக மக்களுக்குத் தேவைகளை மற்றும் குறைகளை பூர்த்தி செய்தல். அனைத்து வீட்டிற்கும் இணையதள சேவைகளை வழங்குதல்
அவர்களின் உயர்வு மிகவும் முக்கியத்துவம் வாய்ந்தது. கொச்சினில் "கொச்சியில் பாதி பாலியம்" என்ற கூற்று உண்டு. அதாவது கொச்சியில் பாதி பாலியம் குடும்பத்தைச் சேர்ந்தது. பாலியத்து அச்சன்களும் கணிசமான நில உரிமையாளராக இருந்துள்ளனர். மாநிலத்தின் மிகப்பெரிய அளவில் இருந்துள்ளனர். போர்த்துகீசியர்களின் வருகையை ஒட்டி கேரள வரலாற்றில் பாலியத்து அச்சன்கள் முக்கிய வீரர்களாக மாறியதாக வரலாற்று பதிவுகள் காட்டுகின்றன. பாலியத்து அச்சன்களின் சேவைகளை அங்கீகரிக்கும் விதமாக, கொச்சி அரசன் இவர்களுக்கு வைப்பீன் தீவை வழங்கினார். அந்தக் காலத்தில், வில்லர்வட்டம் நிலமும் இவர்களிடம் வந்தது. 1681 ஆம் ஆண்டில், கொச்சி மன்னன் இவர்களுக்கு சர்வாதையக்சன் என்ற பட்டத்தை வழங்கினார். . 1731 இல், பாலியத்து கோமி அச்சன் என்பவர் கொச்சி மன்னனின் பிரதமர் பதவிக்கு நியமிக்கப்பட்டார். 1775 ஆம் ஆண்டில், பாலியத்து அச்சனின் நிலை டச்சுக்காரர்களால் பின்வருமாறு பதிவு செய்யப்பட்டது:
இவர்களின் குடும்ப அரண்மனை வீடு எர்ணாகுளம் மாவட்டத்தில் உள்ள சேந்தமங்கலம் கிராமத்தில் அமைந்துள்ளது. நில சீர்திருத்தச் சட்டம் நிறைவேற்றப்பட்ட பின்னர், குடும்பம் தனக்கு சொந்தமான நிறைய நிலங்களை இழந்தது. ஒரு நபர் அல்லது குடும்பம் எவ்வளவு நிலத்தை வைத்திருக்க முடியும் என்பதற்கு இந்தச் சட்டம் உச்சவரம்பு அமைத்தது. இதன் விளைவாக, குடும்ப செல்வமும் சொத்துக்களும் 1952இல் பிரிக்கப்பட்டன. பகிர்வு நேரத்தில் குடும்பம் 213 உறுப்பினர்களைக் கொண்டிருந்தது. பத்திரம் 1956இல் பதிவு செய்யப்பட்டது. மிகப்பெரிய கூட்டு-இந்து குடும்பமாக இருப்பதோடு மட்டுமல்லாமல், திருவிதாங்கூர்-கொச்சி / கேரளாவின் மிகப்பெரிய பகிர்வு பத்திரமாக இந்த பத்திரம் இருந்தது.
1999 நிலவரப்படி, 443 உறுப்பினர்கள் இருந்தனர். குடும்பம் மருமக்கதாயம் அல்லது தாய்வழி உறவு முறையைப் பின்பற்றுகிறது. குடும்பத்தின் பெண் உறுப்பினர்கள் முதன்மையாக நம்பூதிரி பிராமணர்கள், கொச்சின் அரச குடும்ப உறுப்பினர்கள், முந்தைய திருவிதாங்கூர், மலபார் பகுதிகளைச் சேர்ந்த பிற அரச குடும்பங்களின் உறுப்பினர்கள் ஆவர். இவர்கள் பிற முக்கிய நாயர் குடும்ப உறுப்பினர்களுடன் திருமணம் செய்து கொண்டனர்.
பாலியத்து அச்சன்கள் 1632 முதல் 1809 வரை கொச்சின் இராச்சியத்தின் அரசன்னுக்கு பரம்பரை அமைச்சர்களாக இருந்தனர். அந்த காலகட்டத்தில் மத்திய கொச்சின் பகுதியில் அதிகாரத்திலும் செல்வத்திலும் அரசனுக்கு அடுத்தபடியாக இருந்தார்கள்.
பாலியத்து அச்சன் என்பது இந்திய மாநிலமான கேரளாவைச் சேர்ந்த மேனன் நாயர்களின் "பாலியம்" குடும்பத்தின் மிகப் பழமையான ஆண் உறுப்பினருக்கு வழங்கப்பட்ட பெயர் ஆகும். இது பிராந்திய வரலாற்றில் முக்கியமாக உருவானது.
இவர்கள் பிரித்தன் போன்ற காலனித்துவ ஆட்சியாளர்களுக்கு எதிரான பல போர்களில் ஈடுபட்டுள்ளனர். மேலும் சமூகத்தில் நலிந்தவர்களின் நலனுக்காக ஏராளமான கிளர்ச்சிகளை நடத்தியுள்ளனர்.
2011 ஆம் ஆண்டு இந்திய மக்கட் தொகை கணக்கெடுப்பின் படி, இங்காங்கட் நகரில் சுமார் 100,400 மக்கள் வசிக்கின்றனர். 2015 ஆம் ஆண்டில் சுமார் 129,567 ஆக சனத்தொகை இருந்தது. அவ்வாண்டு மக்கட் தொகை கணக்கெடுப்பின்படி சனத் தொகையில் 52% வீதம் ஆண்களாவர். இங்கங்காட்டின் சராசரி கல்வியறிவு விகிதம் 94% ஆகும். இது இந்திய தேசிய சராசரியான 74% ஐ விட அதிகமாக இருந்தது. ஆண்களின் கல்வியறிவு விகிதம் 97% வீதமாகவும், பெண் கல்வியறிவு விகிதம் 90% வீதமாகவும் இருந்தது. டைம்ஸ் ஆப் இந்தியாவின் கூற்றின்படி மகாராஷ்டிராவின் அதிக கல்வியறிவு விகிதம் கொண்ட நகரமாக இங்காங்கட் திகழ்கின்றது. 100,000க்கும் அதிகமான மக்கட் தொகை கொண்ட நகரங்களுக்கான யுனிசெஃப் இன் கல்வியறிவு பகுப்பாய்வின் அடிப்படையில் 94.34% விகிதத்தில் இங்காங்கட் முதலிடத்தில் காணப்படுகின்றது. அதைத் தொடர்ந்து வர்தா , பன்வெல் மற்றும் கோண்டியா என்பன தரவரிசைப்படுத்தப்படுகின்றன.
பிரித்தானிய ஆட்சியில் இங்கங்கட் நகராட்சி மன்றம் 1873 ஆம் ஆண்டு மே 17 அன்று நிறுவப்பட்டது. நகரத்தின் முதல் நீர் தொட்டி 1873 ஆம் ஆண்டில் இல் கட்டப்பட்டது. நகராட்சி மன்றத்தின் மண்டபம் 1904 ஆம் ஆண்டில் கட்டப்பட்டது. 1927 ஆம் ஆண்டில் நகராட்சி மன்றத்தின் முதல் தேர்தல் நடைபெற்றது. மேலும் வேனா அணை நகராட்சி மன்றத்தால் உருவாக்கப்பட்டது. தற்போது இந்த நகரத்தில் ​​ஏழு நீர் தொட்டிகள் உள்ளன. இந்த நகரம் வரலாற்று ரீதியாக பருத்தி, சோயா அவரை எண்ணெயின் முக்கிய மையமாக இருந்தது. தற்போது ​​இங்காங்கட் வர்தா மாவட்டத்தில் மிகப்பெரிய தொழிற்துறை மையமாகவும், தொழிற்துறையில் நாக்பூர் பிரிவில் 4 வது இடத்திலும் காணப்படுகின்றது. இங்கு எண்ணெய் ஆலைகள் அமைந்துள்ளன.
இங்காங்கட் 20.57 வடக்கு 78.83 கிழக்கு என்ற புவியியல் இருப்பிடத்தில் அமைந்துள்ளது. நகரம் கடல் மட்டத்திலிருந்து சராசரியாக 215 மீ உயரத்தைக் கொண்டுள்ளது. இது சுற்றியுள்ள பகுதியுடன் ஒப்பிடும்போது குறைவாக உள்ளது. வேனா நதியினால் நகரம் சூழப்பட்டிருப்பதால் வறட்சியினால் பாதிப்படைவதில்லை. நகரத்தில் நிலத்தடி நீரின் சராசரி ஆழம் சுமார் 120 அடி ஆகும்.
எரிபுன வேளாண்மை அல்லது பெயர்ச்சிநிலை வேளாண்மையில் குறிப்பிட்ட காட்டின் பகுதி மரங்களை, எரித்து அப்பகுதியில் வேளாண்மை செய்யப்படுகிறது. இரண்டு, மூன்று ஆண்டுகளுக்குப் பிறகு மண்வளம் குன்றும். அப்பகுதியைத் துறந்து காட்டின் வேறொரு பகுதிக்கு இடம்பெயர்ந்து முன்பு போலவே மரங்களை அகற்ரி எரித்து வேளாண்மை செய்ய புதிய நிலப்பகுதியை உருவாக்குவர். வேளாண்மை செய்வதற்கான இந்தச் செய்ல்முறை தொடர்ந்து நிகழும். துறந்த பகுதியில் தாவரத் தொடர்வால் காடு மீண்டும் வளர்ந்து மண் இழந்த வளத்தை மீட்கும். உயிர்த்திரட்சியும் மீட்கப்படும். அடுத்த பத்தாண்டுகட்குப் பிறகு உழவர்கள் இங்கு வேளாண்மையைத் தொடர மீண்டும் வரலாம். மக்கள்தொகை மிக அருகியுள்ள போதே இவ்வகை வாழ்தகு வேளாண்மையைப் பேணலாம்; ஆனால், மக்கள்தொகை அடர்த்தி பேரளவாக உள்ளபோது காடுகளை அடிக்கடி வெட்டுவதால், மண் வளம் மீள்வது அதே வேகத்தில் இயலாமற் போகிறது. இதனால் பேரளவான காட்டுப் பசுமைக்கவிப்பு அகற்ர வேண்டியதாகிறது. எனவே, காட்டுப் பகுதி மரங்கள் இல்லாத புதர்க்காடாகி, காடழிய நேர்வதால் மண் அரிப்பு கூடிவிடுகிறது. , , .
வாழ்தகு வேளாண்மை அல்லது பிழைப்புநிலை வேளாண்மை அல்லது தரிப்புநிலை வேளாண்மை என்பது உழவர்கள் தமக்கும் தம் குடும்பங்களுக்கும் மட்டும் போதுமான உணவுப் பயிரை மேற்கொள்ளும் வேளாண்மையாகும். இவ்வகை வேளாண்மையில் வாழ்க்கையைத் தரிக்கவைப்பதற்கு மட்டும் அதாவது களத்தேவைகளுக்கு மட்டுமே பயிரீடு நிகழ்கிறது. விற்பனைக்கு உபரி ஏதும் மிஞ்சாது. இம்முறையில் ஓராண்டில் குடும்பத்துக்கு வேண்டிய உணவுக்கும் உடைக்கும் மட்டுமே பயிரீடும் கால்நடை வளர்ப்பும் மேற்கொள்ளப்படும் . அடுத்த ஆண்டுக்கான தேவையளவுக்கே பயிர்நடவு மேற்கொள்ளப்படும். தோனி வாட்டர்சு எழுதுகிறார்: " வழ்தகுநிலை உழவர்கள் பயிரிட்டு, உண்டு, உடுத்து வீடுகட்டி வாழும் மக்களாவர்; இவர்கள் சந்தைகளுக்க்குச் சென்று அடிக்கடி கொள்வினை செய்வதில்லை."
வாழ்தகு வேளாண்மையில் தன்னிறைவே முதன்மையான நோக்கம் என்றாலும், வாழ்க்கைத் தேவை சார்ந்த பொருள்களுக்காக உழவர்கள் ஓரளவுக்கு வணிகத்திலும் ஈடுபடுகின்றனர். இவற்றில் சருக்கரை, கூரை இரும்பு தகடுகள், மிதிவண்டிகள், ஆடைவகைகள். ஆகியன அட ங்கும். இன்று வளரும் நாடுகளில் வாழும் பெரும்பாலான உழவர்களின் வணிகப் பரிமாற்றப் பணமதிப்பு, வளர்ந்த நாட்டுச் சந்தை உழவர்களைவிட குறைவாகவே இருந்தாலும், இவர்கள் தங்களது சந்தையில் தேவைப்படும் பொருள்வளங்களை வழங்கவல்ல சிறப்பு செய்திறனால் வணிகத் தொடர்புகளைப் பேணிவருகின்றனர்.
தென் அமெரிக்காவின் தொலை தெற்குப் பகுதியைச் சுற்றியுள்ள மற்ற இரண்டு பெருங்கடல் பெருவழிகளும் , மகெல்லன் நீரிணை மற்றும் பீகிள் சேனல் ஆகியவை மிகவும் குறுகலானவை, இவை ஒரு கப்பலுக்கான சிறிய இடத்தையே கொண்டுள்ளன. அவை பனிக்கட்டியாகவும் மாறக்கூடியவை, சில சமயங்களில் காற்று மிகவும் வலுவாக வீசும், அப்போது எந்தவொரு படகோட்டியும் அதற்கு எதிராக முன்னேறி படகை செலுத்த முடியாது. ஆகவே, பெரும்பாலான பாய்மரக் கப்பல்கள் மிகவும் கடினமான சூழ்நிலைகள் இருந்தபோதிலும், நூற்றுக்கணக்கான மைல்களுக்கு திறந்த நீராக இருக்கும் டிரேக் பெருங்கடல் பெருவழியை விரும்புகின்றன. சிறிய டியாகோ ராமரெஸ் தீவுகள் ஹார்ன் முனைக்கு தென்மேற்கே 100 கிலோமீட்டர் தொலைவில் உள்ளன.
கேப் ஹார்னுக்கும் லிவிங்ஸ்டன் தீவுக்கும் இடையில் 800 கிலோமீட்டர் அகலமுள்ள பாதையாக இது உள்ளது. இது அண்டார்டிகாவிலிருந்து வேறு எந்த நிலப்பரப்பிற்கும் மிகக் குறுகிய குறுக்கு வழியாகும். அட்லாண்டிக் மற்றும் பசிபிக் பெருங்கடல்களுக்கு இடையிலான எல்லை சில நேரங்களில் ஹார்ன் முனையில் இருந்து ஸ்னோ தீவுக்கு ( வரையப்பட்ட ஒரு கோட்டாக எடுத்துக் கொள்ளப்படுகிறது (அண்டார்டிகாவின் பிரதான நிலப்பகுதியிலிருந்து 130 கிலோமீட்டர் வடக்கே). மாற்றாக, கேப் ஹார்ன் வழியாக செல்லும் மெரிடியனையும் எல்லையாக எடுத்துக் கொள்ளலாம். இரண்டு எல்லைகளும் முற்றிலும் டிரேக் பெருங்கடல் பெருவழியில் உள்ளன.
அரை நூற்றாண்டுக்கு முன்னர், மாகெல்லன் நீரிணையின் நுழைவாயிலிலிருந்து ஒரு பலத்த காற்றால் ஸ்பெயினின் கடற்படை பிரான்சிஸ்கோ டி ஹோசஸின் குழுவினர் தெற்கே தள்ளப்பட்டனர். அதன் பின்னர், ஒரு நிலத்தின் முடிவை அவர்கள் கண்டதாக நினைத்தார்கள், மேலும் 1525 ஆம் ஆண்டில் இந்த பெருங்கடல் பெருவழியை ஊகித்திருக்கலாம். இந்த காரணத்திற்காக, சில ஸ்பானிஷ் மற்றும் லத்தீன் அமெரிக்க வரலாற்றாசிரியர்களும் ஆதாரங்களும் பிரான்சிஸ்கோ டி ஹோஸஸுக்குப் பதிலாக மார் டி ஹோசஸ் என்று அழைக்கின்றனர்.
டிரேக் கடல் பெருவழி அல்லது மார் டி ஹோசஸ் -ஹோசசின் கடல் என்பது தென் அமெரிக்காவின் ஹார்ன் முனை, சிலி மற்றும் அந்தாட்டிக்காவின் தென் ஷெட்லான்ட் தீவுகளுக்கு இடையில் உள்ள பெருங்கடல் பெருவழி ஆகும். இது அட்லாண்டிக் பெருங்கடலின் தென்மேற்கு பகுதியை பசிபிக் பெருங்கடலின் தென்கிழக்கு பகுதியுடன் இணைத்து தென்முனைப் பெருங்கடலில் நீண்டுள்ளது.
இந்த பெருங்கடல் பெருவழியின் ஆங்கில மொழி பெயரானது 16 ஆம் நூற்றாண்டின் ஆங்கில கப்பல் தலைவர் சர் பிரான்சிஸ் டிரேக்கின் பெயரிலிருந்து உருவானது. டிரேக்கின் மீதமுள்ள ஒரே கப்பலில், மகெல்லன் நீரிணையின் வழியாகச் சென்றபின், செப்டம்பர் 1578 இல் தெற்கே தகர்ந்தது. இந்த நிகழ்வானது அட்லாண்டிக் மற்றும் பசிபிக் பெருங்கடல்களுக்கு இடையே உள்ள தொடர்பை வெளிப்படையாக குறித்தது.
இந்த பெருங்கடல் பெருவழியில் பதிவு செய்யப்பட்ட முதல் பயணமானது 1616 ஆம் ஆண்டில் டச்சு மாலுமி வில்லெம் ஷவுட்டன் தலைமையில் ஈன்ட்ராச்ச்ட், என்ற கப்பலில் நடந்தது அப்போது ஹார்ன் முனை என்று பெயரிட்டனர்.
சுகோத்கா மூவலந்தீவு அல்லது சுக்ச்சி அல்லது சுகோத்ஸ்கி தீபகற்பம் என்பது ரசியாவின் தூரக்கிழக்கில், ஆசியாவின் கிழக்குக்கோடியில் அமைந்துள்ள ஒரு மூவலந்தீவு. இதன் கிழக்கு முனை வெல்யேன் சிற்றூருக்கு அருகிலுள்ள தெஷ்னேவ் முனை என்ற இடத்தில் உள்ளது. சுகோத்கா மலைகள் மூவலந்தீவின் மைய மேற்குப்பகுதியில் அமைந்துள்ளன. வடக்கே ஆர்க்டிக் பெருங்கடலின் சுக்சி கடல், தெற்கே பசிபிக் பெருங்கடலின் பெரிங் கடல் மற்றும் கிழக்கே அலாஸ்காவிலிருந்து பிரிக்கும் பெரிங் நீரிணை ஆகியவற்றை எல்லைகளாகக் கொண்டுள்ளது. சைபீரியாவில் உள்ள பழங்குடி மக்களுக்கும் சில ரஷ்ய குடியேற்றத்தார்களுக்கும் பாரம்பரியத் தாயகமாக உள்ள இந்த மூவலந்தீவு ரஷ்யாவின் சுகோத்கா தன்னாட்சி வட்டாரத்தின் ஒரு பகுதியாகும். மூவலந்தீவு, வடக்குக் கடல்வழிப் பாதை அல்லது வடகிழக்கு நீர்வழிப்பாதையில் அமைந்துள்ளது.
மேற்கு அரைக்கோளத்தில் அமைந்துள்ள ஆசியாவின் ஒரே நிலப்பகுதி இதுவேயாகும். சுகோத்கா மூவலந்தீவின் பெரும்பகுதி 1000 மீட்டர் உயரமுள்ள மலைப்பகுதிகளைக் கொண்டுள்ளது. தனித்தனியாக உயர்ந்துள்ள சிகரங்கள், வலுவாக பிரிக்கப்பட்ட உச்ச மேற்பரப்புகள் மற்றும் பாறைச்சரிவுகளுக்கு மேலே உயர்ந்து நிற்கின்றன. செவ்டாகன், எர்குவியேம், நுன்யிமொவாம் ஆகிய மலையாறுகளின் ஆழமான பள்ளத்தாக்குகளால் மலைத்தொடர்கள் குறுக்கிடப்படுகின்றன. சுக்ச்சி மூவலந்தீவின் மிக உயரமான இடம் பிரவிடேன்ஸ் விரிகுடாவில் சின்யாவின்ஸ்கி என்று அழைக்கப்படும் 1194 மீ உயரம் கொண்ட சிகரம் ஆகும். மலைகள் கடற்கரையை நோக்கிச் சரிந்து, செங்குத்தானப் பாறை முகடுகளை உருவாக்குகின்றன.
சிஸ்டிக், மோட்டார், கில்லெமோட், ஹட்செட், பெரிங் கர்மரண்ட் மற்றும் குல் கூட்டுப்பறவை போன்ற ஏராளமான பறவைக்கூட்டங்கள் கடல்பாறைக் கரையில் காணப்படுகின்றன. தூந்திராவில், கிழக்கு சைபீரிய தூந்திர வாத்து, வெள்ளைநிற வாத்து, கிழக்கு சைபீரியக் கருப்பு வாத்துக்கள், மீன்கொத்திகள், ஃபிளிப்பர்கள், சாண்ட்ஹில் கொக்குகள், சாண்ட்பைப்பர், கடற்கிளி, ஸ்குவாஸ் மற்றும் பிற இனங்கள் உள்ளன. மலையில், வெள்ளை ஆந்தை, வெள்ளை பார்ட்ரிட்ஜ், அமெரிக்க மஞ்சள் வாக்டெயில் மற்றும் கிழக்கு சைபீரிய கர்லேவ் கூட்டுப்பறவை ஆகியவை காணப்படுகின்றன.
நிலைபனி பரவலாகக் காணப்படுகின்றது. முழுமையாக பனிப்படிமங்களால் மூடப்படாத தாலிக்குகள் எனப்படும் பாறைகள் பெரிய ஆறுகளின் கீழ் பகுதிகளிலும், நிலத்தடி உறைபனி கரைவதால் அடியிலிருக்கும் பாறைகளின் சீரற்ற வீழ்ச்சியின் காரணமாக உருவாகும் மண் மிகப்பெரிய ஏரிகளின் கீழே மட்டுமே காணப்படுகின்றன. நிலைபனியின் தடிமன் கடலில் இருந்து தொலைவில் உள்ள சுக்ச்சி மூவலந்தீவின் உட்பகுதியின் பள்ளத்தாக்குகளில் 200–300 மீ வரையிலும் நிலப்பரப்பின் மிக உயர்ந்த பகுதிகளில் 500–700 மீ வரையும் அமைந்திருக்கும்.
சுகோத்கா மூவலந்தீவின் பகுதி முற்றிலும் தூந்திர மண்டலத்தில் அமைந்துள்ளது. எல்லா இடங்களிலும் காடுகள் இல்லை, எனினும் ஆர்க்டிக் வில்லோ, நாற்கிளை காசியோபியா, அவுரிநெல்லிகள், கிரான்பெர்ரி, பார்ட்ரிட்ஜ் புல் ஆகிய தாவரங்கள் பரவலாகக் காணப்படுகின்றன, அவற்றின் உயரம் 5 முதல் 20 செ.மீ வரை இருக்கும். ஒல்லியாக இருக்கும் பிர்ச், ஆல்பைன் பியர்பெர்ரி, லேப்லாண்ட் டயாபென்சியா ஆகியவை குறைவாகவே காணப்படுகின்றன.
காலநிலை கடுமையானது, கடற்கரைகளில் கடற்காலநிலையையும், உட்புறத்தில் கடுமையான கண்டக் காலநிலையையும் கொண்டுள்ளது. குளிர்காலம் 10 மாதங்கள் வரை நீடிக்கும். உறைந்த பாறைகளின் வெப்பநிலை, சராசரியாக, மலைத்தொடர்களின் அச்சுப் பகுதிகளில் 10 மற்றும் ஆற்றுப் பள்ளத்தாக்குகளில் 6 இருக்கும். பொதுவாக, இது பசிபிக் பெருங்கடலின் வெப்பமயமாதல் காரணமாக, பிரவிடேன்ஸ் விரிகுடாவிற்கருகில் உயர்கிறது.
ஆர்க்டிக் நரி மற்றும் ஆர்க்டிக் ஓநாய் பரவலாக உள்ளன, அதே போல் துருவ மான், வெள்ளை முயல், நீண்ட வால் கொண்ட தரை அணில் மற்றும் வடக்கு பைக்குகளும் காணப்படுகின்றன. மலைப்பகுதிகளில், பனி ஆடுகள் காணப்படுகின்றன.
மூவலந்தீவில் மேற்கொள்ளப்படும் தொழில்களாவன: சுரங்கம் , வேட்டையாடுதல் மற்றும் பொறிவைத்துப் பிடித்தல், துருவ மான் வளர்த்தல் மற்றும் மீன் பிடித்தல்.
மீரா கதிரவனின் அலுவலகத்தில் எரிக்காவின் புகைப்படங்களை பார்த்து இயக்குனர் சசி அவரை ஐந்து ஐந்து ஐந்து என்ற படத்திற்காக தெரிவு செய்தார். இந்த படத்தில் எரிக்காவுக்கு மென்பொருள் பொறியியலாளரின் கதாப்பாத்திரத்தை சசி வழங்கினார். அவரது ஏனைய திரைப் படங்களின் தாமதம் காரணமாக, ஐந்து ஐந்து ஐந்து என்ற திரைப்படம் அவரது முதல் வெளியீடாக ஆனது. 2014 ஆம் ஆண்டில் கன்னடத்தில் புனித் ராஜ்குமாருடன் இணைந்து நின்னிண்டேல் திரைப்படத்தில் அறிமுகமானார். அதைத் தொடர்ந்து அவர் நிலா மாதாப் பாண்டா இயக்கத்தில் முதல் இந்தி திரைப்படமான பாப்லூ ஹேப்பி ஹை என்ற திரைப்படத்தில் நடித்தார். விரட்டு திரைப்படம் 2014 ஆம் ஆண்டு பிப்ரவரி மாதத இறுதியில் வெளியானது. இருப்பினும் அதன் தெலுங்கு பதிப்பு 2014 ஆம் ஆண்டின் பிற்பகுதிக்கு தள்ளப்பட்டது. மேலும் கலிபதம் என்ற அவரது தெலுங்கு திரைப்படம் முதல் தெலுங்கு வெளியீடாக மாறியது. இந்த படம் விமர்சகர்களிடமிருந்து நேர்மறையான விமர்சனங்களைப் பெற்றது. எரிக்கா பெர்னாண்டஸின் முதிர்ச்சியான நடிப்பு பாராட்டப்பட்டது.
பெர்னாண்டஸ் கொங்கனி மங்களூர் கத்தோலிக்க குடும்பத்தைச் சேர்ந்த ரால்ப் பெர்னாண்டஸ் மற்றும் லவினா பெர்னாண்டஸ் ஆகியோருக்கு பிறந்தார். மும்பையின் குர்லாவில் பிறந்து வளர்ந்தார். குர்லாவின் ஹோலி கிராஸ் உயர்நிலைப் பள்ளியில் பள்ளிப் படிப்பைச் நிறைவுச் செய்தார். சியோனின் எஸ்ஐஇஎஸ் கல்லூரியில் தனது முன் பட்டப்படிப்பை முடித்தார். பாந்த்ராவின் செயின்ட் ஆண்ட்ரூஸ் கல்லூரியில் பி.ஏ பட்டம் பெற்றார். மாதிரி அழகியாக பணி புரிவதற்கான படிப்பை நிறுத்தினார்.
2016 ஆம் ஆண்டில் எரிக்கா பெர்னாண்டஸ் சோனி தொலைக்காட்சியின் குச் ரங் பியார் கே ஐஸ் பீ என்ற தொலைக்காட்சி தொடரின் மூலம் தொலைக்காட்சியில் அறிமுகமானார். அதில் டாக்டர் சோனாக்சி போஸ் என்ற கதாபாத்திரத்தில் ஷாஹீர் சேக்கின் ஜோடியாக நடித்தார். எரிக்கா, சேக் ஜோடி பாராட்டப்பட்டனர். அந்த தொடரின் அவர்களின் நடிப்பிற்காக ஆண்டின் சிறந்த நடிகருக்கான ஆசிய பார்வையாளர்கள் தொலைக்காட்சி விருதையும் , சிறந்த திரை ஜோடிக்கான லயன்ஸ் தங்க விருதையும் வென்றனர.
எரிகா பெர்னாண்டஸ் இந்திய நடிகை மற்றும் வடிவழகி ஆவார். குச் ரங் பியார் கே ஐஸ் பீ தொலைக்காட்சித் தொடரில் டாக்டர் சோனாக்சி போஸ் என்ற கதாபாத்திரத்தில் நடித்தமைக்காகவும், கசவ்தி சிந்தகி கே என்ற தொலைக்காட்சி தொடரில் என்ற கதாபாத்திரத்தை ஏற்றமைக்காகவும் பரவலாக அறியப்படுகின்றார்.
மீரா கதிரவன் இயக்கத்தில் எரிக்கா நடித்த விழித்திரு என்ற திரைப்படம் 2017 ஆம் ஆண்டு அக்டோபர் 6 அன்று வெளியானது. இத் திரைப்படத்தில் கிருஷ்ணா , வெங்கட் பிரபு மற்றும் சாரா அர்ஜுன் உள்ளிட்டோர் நடித்துள்ளனர்.
இயக்குனர் குமாரின் மகனான புதுமுக இயக்குனர் சுஜீவின் தமிழ் மற்றும் தெலுங்கு ஆகிய இரு மொழிகளில் வெளியான விரட்டு / தேகா என்ற திரைப்படங்களில் முன்னணி கதாபாத்திரத்தில் நடிக்க தேர்வு செய்யப்பட்டார்.
கேரள மாநிலத்தின் கண்ணூர், கோழிக்கோடு, ஷொறணூர் சந்திப்பு, பாலக்காடு சந்திப்பு, தமிழ்நாடு மாநிலத்தின் கோயம்புத்தூர் சந்திப்பு, திருப்பூர், காட்பாடி , தெலுங்கானா மாநிலத்தின் திருப்பதி, கூடூர், நெல்லூர், விஜயவாடா, வரங்கல், ராமகுண்டம், நாக்பூர் இட்டர்சி சந்திப்பு, உத்தரப்பிரதேசம் மாநிலத்தின் போபால் சந்திப்பு, ஜான்சி சந்திப்பு, பஞ்சாப் மாநிலத்தின் குவாலியர், ஆக்ரா, புது டெல்லி என இந்தியாவின் பெரும்பான்மையான மாநிலங்களின் வழியாக பயணித்து காஷ்மீர் மாநிலத்தின் ஸ்ரீ மாதா வைஷ்ணோ தேவி கட்ரா தொடருந்து நிலையத்தை அடைகிறது.
இந்தியாவின் ஜம்மு மற்றும் காஷ்மீர், பஞ்சாப், ஹரியானா, டெல்லி, உத்தரப் பிரதேசம், மத்தியபிரதேசம், மகாராஷ்டிரா, தெலுங்கானா, ஆந்திரப் பிரதேசம், தமிழ்நாடு, புதுச்சேரி, கேரளா, கர்நாடகா போன்ற மாநிலங்களின் வழியாக இயக்கப்படும் இந்த விரைவு தொடருந்து திருநெல்வேலி சந்திப்பு நிலையத்திலிருந்து இயக்கப்பட்டு ஈரோடு சந்திப்பு நிலையத்தில் மேலும் பல பயண பெட்டிகள் இணைக்கப்பட்டு இணைக்கப்பட்டு இயக்கப்படுகிறது.
கட்ரா நிலையம் முதல் புதுடெல்லி வரை துக்ளகாபாத் நிலையத்தால் பராமரிக்கப்படும் -4 என்ற இழுவை எந்திரத்தின் மூலம் இயக்கப்படுகிறது. அதன்பின் 2016ம் ஆண்டு முதல் மின்சார மயமாக்கப்பட்ட இருப்புப் பாதை வசதி இருப்பதால் புதுடெல்லி முதல் மங்களூர் சென்ட்ரல் வரை ஈரோடு நிலையத்தால் பராமரிக்கப்படும் -4 என்ற இழுவை இயந்திரத்தின் மூலம் இயக்கப்படுகிறது. அங்கிருந்து திருச்சிராப்பள்ளி சந்திப்பு, நிலையம் மதுரை சந்திப்பு நிலையம் வழியாக திருநெல்வேலி சந்திப்பு வரை இயக்கப்படும் இந்த தொடருந்து ஈரோடு நிலையத்தால் பராமரிக்கப்படும் -4 என்ற இழுவை இயந்திரத்தின் மூலம் இயக்கப்படுகிறது. இந்த இருப்பு பாதையும் முழுவதும் மின் மயமாக்கப்பட்டது மயமாக்கப்பட்டது ஆகும்.
காஷ்மீர் மாநிலத்தின்ஸ்ரீ மாதா வைஷ்ணோ தேவி கட்ரா தொடருந்து நிலையம் முதல் மங்களூரு சென்ட்ரல் நிலையம், திருநெல்வேலி சந்திப்பு நிலையம் வரை இந்திய ரயில்வே துறையினரால் இயக்கப்படும் தொடருந்து நவ்யுக் அதிவிரைவு தொடருந்து ஆகும். இது இந்திய ரயில்வே துறையினரால் இயக்கப்படும் ஐந்தாவது மிக நீண்ட தொலைவு செல்லும் தொடருந்தாகும். இந்தியாவின் பெரும்பாலான மாநிலங்களில் வழியாக பயணிக்கும் இந்த தொடருந்து, கிட்டத்தட்ட மூவாயிரத்து 3685 கிலோ மீட்டர்களை 68 மணி நேரங்கள் பயணித்து இறுதி நிலையத்தை அடைகிறது.
மங்களூர் சென்ட்ரல் நிலையத்திலிருந்து நிலையத்திலிருந்து இரவு 11 மணிக்கு புறப்பட்டு ஈரோடு நிலையத்தில் பெட்டிகள் இணைக்கப்பட்டு கரூர் சந்திப்பு, திருச்சிராப்பள்ளி சந்திப்பு, திண்டுக்கல், மதுரை சந்திப்பு, விருதுநகர், கோவில்பட்டி வழியாக திருநெல்வேலி சந்திப்பு நிலையத்தை அடுத்த நாள் திங்கள் கிழமை கிழமை திங்கள் கிழமை கிழமை அதிகாலை 00.55 மணிக்கு வந்தடைகிறது.
இந்தியாவின் இரு முனைகளையும் இணைக்கும் வகையில் காஷ்மீர் மாநிலம் முதல் தமிழகத்தின் திருநெல்வேலி வரை இயக்கப்படுவதால் இந்த தொடருந்து "புதிய சகாப்தம்" என்று பொருள்படும் வகையில் நவ்யுக் அதிவிரைவு தொடருந்து என பெயரிடப்பட்டது.
இரைப்பை புடைப்பு என்பது பிறக்கும் குழந்தையின் பிறவிக் குறைபாடாகும். குழந்தையின் தொப்புள் துளைக்கு அருகிலுள்ள துளை வழியாக இரையகக் குடற்பாதை வயிற்றுக்கு வெளியே நீண்டிருப்பதை இரைப்பை புடைப்புக் குறைபாடு என்றழைக்கிறார்கள் . துளையின் அளவு குழந்தைக்கு குழந்தை மாறுபடுகிறது. வயிறு மற்றும் கல்லீரல் உள்ளிட்ட பிற உள்ளுறுப்புகளும் குழந்தையின் உடலுக்கு வெளியே புடைத்துத் தெரியவும் வாய்ப்புண்டு. உணவளிக்கும் பிரச்சினைகள், குறைப்பிரசவம் குடல் அடைப்பு மற்றும் கருப்பையக வளர்ச்சியில் குறைபாடு உள்ளிட்டவை இதனால் உண்டாகும் சிக்கல்களில் அடங்கும் .
கர்ப்ப காலத்தில் எந்த அறிகுறிகளும் இருப்பதில்லை. இரைப்பை புடைப்பு உள்ள குழந்தைகளில் சுமார் அறுபது சதவீதம் குழந்தைகள் முன்கூட்டியே பிறக்கின்றன
பிறக்கும்போது, குழந்தையின் வயிற்று சுவரில் பொதுவாக தொப்புளுக்கு வலதுபுறம் சுமார் 4 செ.மீ அளவில் இத்துளை காணப்படுகிறது. குடல்களின் சிறுபகுதி பொதுவாக உடலுக்கு வெளியே இத்திறப்பின் வழியாக வந்திருக்கும். அரிதான சூழ்நிலைகளில், கல்லீரல் மற்றும் வயிறு போன்றவை இவ்வயிற்று சுவர் திறப்பு வழியாக வரக்கூடும். பிறப்புக்குப் பிறகு இந்த உள் உறுப்புகள் நேரடியாக காற்றில் வெளிப்படும்.
இரைப்பை புடைப்பு நோய்க்கான காரணங்கள் அறியப்படவில்லை. சில சந்தர்ப்பங்களில் மரபணு காரணங்கள் இதற்கான காரணங்களாக இருக்கலாம், மேலும் கர்ப்ப காலத்தில் தாய் வெளிப்படும் சுற்றுச்சூழல் காரணிகளும் இதற்கு காரணமாக இருக்கலாம்.
மித்ரா 1814 ஜூலை 22 அன்று கொல்கத்தாவில் பிறந்தார். அவரது தந்தை, ராம்நாராயண் மித்ரா, ஆரம்பகால வாழ்க்கையில் ஹூக்லி மாவட்டத்தின் பானிசேலாவிலிருந்து கொல்கத்தாவுக்கு குடிபெயர்ந்தார். மற்றும் ஐரோப்பிய வணிகர்களுக்கும் அதிகாரிகளுக்கும் பனியர்களாக தனது செல்வத்தை சம்பாதித்தார். அன்றைய வழக்கப்படி, அவர் இளம் வயதிலேயே பாரசீக மொழியைக் கற்கத் தொடங்கினார். மேலும் 1827 ஆம் ஆண்டில் இந்து கல்லூரியில் சேர்ந்தார். அங்கு அவர் ஆங்கிலம் கற்கத் தொடங்கினார். ஒரு மாணவராக இருந்தபோது, அவர் கற்றுக்கொண்டதை தனது வட்டாரத்தில் மற்றவர்களுக்கு கற்பிக்க தனது சொந்த வீட்டில் ஒரு பள்ளியைத் தொடங்கினார். சில சமயங்களில் அவரது நண்பர்களான ரசிக் கிருஷ்ணா மல்லிக், ராதநாத் சிக்தார் மற்றும் சிப் சந்திர தேப் ஆகியோர் அவருடன் சேர்ந்து அவரது முயற்சிகளை அதிகரித்தனர். டேவிட் ஹரே மற்றும் டெரோசியோவும் அவருக்கு உதவினார்கள்.
பியரி சந்த் மித்ரா ஒரு இந்திய எழுத்தாளர், பத்திரிகையாளர், கலாச்சார ஆர்வலர் மற்றும் தொழில்முனைவோர் ஆவார். இவரது புனைப் பெயர் தேக்சந்த் தாக்கூர் ஆகும். அவர் ஹென்றி டெரோசியோவின் இளம் வங்கக் குழுவில் உறுப்பினராக இருந்தார். அவர் எளிய வங்காள உரைநடை அறிமுகப்படுத்தப்பட்டதன் மூலம், வங்காள மறுமலர்ச்சியில் முன்ணணி பங்கு வகித்தார். இவரது அலேலர் கரேர் துலால் வங்காள மொழி நாவலுக்கு பங்கிம் சந்திர சாட்டர்ஜி மற்றும் பலர் எடுத்த பாரம்பரியத்திற்கு முன்னோடியாக விளங்கினார். மித்ரா 1883 நவம்பர் 23 அன்று கொல்கத்தாவில் காலமானார்.